Korporativne komunikacije

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

**Više od 500 mališana sudjelovalo u novom Ininom projektu „S roditeljima na poslu“ u Zagrebu**

* **INA Grupa po prvi je puta za svoje zaposlenike organizirala dan „S roditeljima na poslu“ na 7 lokacija u Hrvatskoj**
* **Upravnu zgradu Ine u Novom Zagrebu posjetilo više od 500 djece**

**Zagreb, 22. rujna 2017.** – INA Grupa je ove godine po prvi puta za svoje zaposlenike organizirala dan „S roditeljima na poslu“ tijekom kojega su dobili priliku dovesti svoju djecu na posao i pokazati im gdje i što rade.

Nakon što su u proteklom razdoblju djeca posjetila radna mjesta svojih roditelja u Rijeci, Sisku, Osijeku, Solinu, Đurđevcu i Ivanić Gradu, danas je više od 500 mališana – djece zaposlenika INA Grupe s područja Zagreba, sudjelovalo u Ininom projektu „S roditeljima na poslu“.

Otvaranjem svojih vrata djeci, Inina je upravna zgrada u Novom Zagrebu postala pravi centar edukativne dječje zabave. Mali posjetitelji, ali i odrasli u njihovoj pratnji, mogli su uživati u edukativnom programu kroz koji su, u zanimljivim radionicama, predstavama i igrama naučili ponešto o nafti i plinu, njihovoj proizvodnji i upotrebi, obišli radna mjesta svojih roditelja, zabavili se uz kreativne zadatke te dobili odgovor na česta pitanja upućena roditeljima: „A gdje ti radiš?“, „Mogu li danas s tobom na posao?“.

INA je tako na inovativan i zanimljiv način djeci pokušala predstaviti i približiti uzbudljiv svijet naftne i plinske industrije, ali i omogućiti roditeljima bolju ravnotežu između privatnog i poslovnog života.

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 495 benzinskih postaja u Hrvatskoj i u susjednim zemljama.

**PR**
Avenija Većeslava Holjevca 10, Zagreb

Tel:  01 6450 552|Fax: 01 6452 406| @: pr@ina.hr